Promethion a Zenon
Material: papyrus
Place: Arsinoites
Categories: Brief (privat)
Promethion an Zenon
Angelegenheit (Geld)
Προμηθίων Ζήνωνι χαίρειν. [σ]υνέβη ἡμῖν ἀγωνιᾶσαι ἀκούσαν
τας ἐπὶ πλείονα σε χρόνον  σε ἐν ἀρρωστίαι, νυνὶ δὲ ἀκού
σαντές σε ὑγιαίνειν καὶ εἶναι ἤδη πρὸς τῶι ἀναλαμβάνειν, ἥσθημεν· 
ὑγιαίνομεν δὲ καὶ αὐτ[οί]. ἐδώκαμεν πρότερον Ἡρακλείδει τῶι 
παρʼ ὑμῶν ἐκ τοῦ σοῦ λόγ[ο]υ, [καθάπερ ἡμ]ῖν ἔγραψας, ἀργυρίου  ρν, 
κομίζει δὲ νυνὶ μύρου ἵνια ι ἐν [ἀλ]αβάστροις κα, οἵ εἰσιν ἐσφραγισμένοι 
τῶι ἐμῶι δακτυλίωι. ἐπέστειλ[ε] γάρ μοι Ἀπολλώνιος πριάμενον 
δοῦναι τούτωι καὶ στεφάνους βαλαυστίνων τ. οὐκ ἔφθημεν 
οὖν αὐτῶι τούτους συν[δο]ῦν[αι][ διὰ] τὸ μὴ εἶναι ἑτοίμους. εἰς δὲ 
Ναύκρατιν αὐτῶι παροίσει· Πα...... πρὸ γὰρ τῆς λ συντελεσθήσονται. 
τὴν δὲ τιμὴν τούτων τε καὶ τοῦ μύρου ἐκ τοῦ λόγου ὑμῶν 
διαγεγράφαμεν, καθάπερ Ἀπολλώνιος ἔγραψεν. δεδώκαμεν δὲ 
καὶ τοῦ πλοιαρίου ἐν ὧι ἀναπλεῖ  χαλκοῦ  ι. διαγέγραπται 
δὲ καὶ Ἰατροκλεῖ εἰς χάρτας τοὺς συντελουμένους ἐν Τάνει ὥστε 
Ἀπολλωνίωι ἀργυρίου  υ. ταῦτα μὲν οὖν ἐπίστω οὕτως 
διοικημένα. σὺ δὲ καλῶς ἂν ποιοῖς ἐπιστέλλων, ἐάν τινος τῶν 
καθʼ ἡμᾶς χρείαν ἔχηις. 
ἔρρωσο.  κθ, Χοίαχ κη.
κθ, Περιτίου γ. 
Προμηθίων  
δέδωκεν. 
Ζήνωνι.